CELEX: 32013R0327
Language: da
Date: 2013-04-08 00:00:00
Title: Kommissionens gennemførelsesforordning (EU) nr. 327/2013 af 8. april 2013 om tarifering af varer i den kombinerede nomenklatur

11.4.2013   
            
            
               DA
            
            
               Den Europæiske Unions Tidende
            
            
               L 102/8
            
         KOMMISSIONENS GENNEMFØRELSESFORORDNING (EU) Nr. 327/2013
   af 8. april 2013
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med EU-retten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i den i kolonne 2 i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med EU-retten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 8. april 2013.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  En vare i form af ruller (18 mm × 200 mm) i en detailsalgsæske a 10 ruller. Hver rulle vejer 28 g og har følgende sammensætning (i vægtprocent):
                  
                              —
                           
                           
                              tørrede gråbynkeblade (Artemisia vulgaris)
                           
                           
                              95
                           
                        
                              —
                           
                           
                              andre tørrede urter (f.eks. salvie).
                           
                           
                              5
                           
                        Varen anvendes til behandling af patienter: Rullerne tændes og holdes tæt til patientens hud på særlige akupunkturpunkter og brændes for at opnå en dybt penetrerende varme.
               
               
                  1404 90 00
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, supplerende bestemmelse 1 til kapitel 30 samt teksten til KN-kode 1404 og 1404 90 00.
                  Varen består af forskellige plantearter. Tarifering som planter eller plantedele af en art under pos. 1211 er derfor udelukket (se også FB til HS, pos. 1211).
                  Varen er ikke bestemt til menneskeføde. Tarifering under pos. 2106 er derfor udelukket.
                  Varen opfylder ikke kriterierne i supplerende bestemmelse 1 til kapitel 30. Den kan derfor ikke tariferes under pos. 3004 som et plantemedicinsk eller homøopatisk præparat.
                  Varen anvendes ikke som parfumevarer, kosmetik eller toiletmidler. Tarifering under pos. 3307 er derfor udelukket.
                  Varen tariferes derfor som vegetabilske produkter, ikke andetsteds tariferet under KN-kode 1404 90 00.